Bilanț negru pentru SUA. Numărul deceselor Covid a depășit pragul de 200 de mii.
SUA au trecut de pragul de 200.000 de decese din cauza COVID-19. SUA sunt pe locul 1 în lume la număr de cazuri, decese și teste. Pandemia este subiect principal al campaniei prezidențiale din SUA.
Statele Unite conduc clasamentul sumbru al cazurilor de COVID. Numărul deceselor a depășit pragul de 200 de mii.Nicio altă țară de pe glob nu se apropie de acest bilanț negru.În plină campanie, cifrele sunt interpretate diferit de cele două tabere politice.Pentru democrații lui Joe Biden, criza cauzată de coronavirus arată că Donald Trump nu a știut să facă față crizei.În schimb, Casa Albă arată cealaltă parte a monedei. Laboratoarele americane au făcut aproape 100 de milioane de teste, un record global.Asta înseamnă că aproape o treime din populația Statelor Unite s-a testat pentru COVID-19.